Príloha č. 2 súťažných podkladov

## Podmienky účasti

## 1. Osobné postavenie podľa § 32 zákona

Verejného obstarávania sa môže zúčastniť len ten, kto spĺňa taxatívne určené podmienky účasti týkajúce sa osobného postavenia podľa § 32 ods. 1 zákona.

Záujemca musí spĺňať nasledovné podmienky účasti týkajúce sa osobného postavenia:

1. podľa § 32 ods. 1 písm. a) zákona, že nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.

1. podľa § 32 ods. 1 písm. b) zákona, že nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu.
2. podľa § 32 ods. 1 písm. c) zákona, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu.
3. podľa § 32 ods. 1 písm. d) zákona, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.
4. podľa § 32 ods. 1 písm. e) zákona, že je oprávnený uskutočňovať stavebné práce.
5. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,

ktorých splnenie preukazuje podľa § 32 ods. 2 zákona. Záujemca sa považuje za spĺňajúceho podmienky účasti týkajúce sa osobného postavenia podľa § 32 ods. 1 písm. b) a c) zákona, ak zaplatil nedoplatky alebo mu bolo povolené nedoplatky platiť v splátkach, čo preukáže príslušným potvrdením.

**Doklady, ktoré sa nepredkladajú:**

Záujemca so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

- výpis z registra trestov uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,

- potvrdenia príslušného súdu vzťahujúce sa na konkurz a reštrukturalizáciu podľa § 32 ods. 1 písm. d) a ods. 2 písm. d) zákona,

- výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

**Upozornenie:**

Záujemca so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje: krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu.

**Ďalšie informácie k preukázaniu splnenia podmienok účasti ohľadne osobného postavenia:**

**Preukazovanie podmienok účasti ohľadne osobného postavenia je voči verejnému obstarávateľovi účinné aj spôsobom podľa § 152 ods. 4 zákona – teda prostredníctvom zápisu do zoznamu hospodárskych subjektov, vedenom Úradom pre verejné obstarávanie.** Záujemca zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona. V súvislosti s týmto a úpravou znenia podmienok účasti ohľadne osobného postavenia § 32 ods. 1 b), c) a f) zákona s účinnosťou od 31.3.2022 verejný obstarávateľ upozorňuje záujemcov (najmä tých so sídlom mimo územia Slovenskej republiky) na potrebu prípadnej aktualizácie údajov v predmetnom zápise.

Verejný obstarávateľ uzná rovnocenný zápis ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým záujemca preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený záujemcom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Ak záujemca nespĺňa podmienky účasti osobného postavenia podľa [§ 32 ods. 1 písm. a)](https://www.slov-lex.sk/pravne-predpisy/SK/ZZ/2015/343/20210802?ucinnost=31.03.2022#paragraf-32.odsek-1.pismeno-a) zákona alebo sa na neho vzťahuje dôvod na vylúčenie podľa § 40 ods. 6 písm. c) až g) a odsekov 7 a 8 zákona, je oprávnený verejnému obstarávateľovi preukázať, že prijal dostatočné opatrenia na vykonanie nápravy; v takom prípade je povinný objasniť dotknuté skutočnosti a okolnosti, a to aktívnou spoluprácou s verejným obstarávateľom. Ak skutočnosti zakladajúce nesplnenie podmienky účasti alebo dôvodu na vylúčenie podľa prvej vety nastali pred uplynutím lehoty na predkladanie ponúk, záujemca v ponuke uvedie opatrenia na vykonanie nápravy. Opatreniami na vykonanie nápravy musí záujemca preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, aby sa zabránilo budúcim pochybeniam, priestupkom, iným správnym deliktom alebo trestným činom.

**2. Finančné a ekonomické postavenie podľa § 33 zákona**

**2.1 Podľa § 33 ods. 1 písm. a) zákona – vyjadrenie banky alebo pobočky zahraničnej banky**

**Minimálna požadovaná úroveň štandardov**

§ 33 ods. 1 písm. a) zákona

2.1.1. Minimálna úroveň požadovaná verejným obstarávateľom:

2.1.1.1. Verejný obstarávateľ požaduje predložiť vyjadrenie banky alebo pobočky zahraničnej banky, kde má záujemca otvorený účet, o jeho schopnosti plniť si finančné záväzky za obdobie posledných dvoch kalendárnych rokov odo dňa vyhlásenia verejného obstarávania, (resp. za roky, ktoré sú dostupné v závislosti od vzniku alebo začatia prevádzkovania činnosti) a nebol po určený čas v nepovolenom debete, v prípade splácania úveru dodržuje splátkový kalendár, že jeho bežný účet nebol a ani nie je predmetom exekúcie. Dňom vyhlásenia verejného obstarávania sa rozumie deň, keď bolo do Úradného vestníka Európskej únie odoslané oznámenie o vyhlásení verejného obstarávania. Výpis z účtu sa nepovažuje za potvrdenie banky. Vyjadrenie nesmie byť staršie ako 3 mesiace ku dňu uplynutia lehoty na predkladanie ponúk a bude predložené ako sken originálneho vyhotovenia alebo ako sken úradne osvedčenej kópie originálu.

2.1.1.2. Čestné vyhlásenie uchádzača, že má účty len v banke (bankách) alebo v pobočke zahraničnej banky (pobočkách zahraničných bánk), od ktorých predložil vyjadrenie banky (bánk) alebo pobočky zahraničnej banky (pobočiek zahraničných bánk) podľa bodu 2.1.1.1. tohto oddielu súťažných podkladov. Čestné vyhlásenie podpísané uchádzačom podľa tohto bodu nesmie byť staršie ako 3 mesiace ku dňu uplynutia lehoty na predkladanie ponúk.

**2.2 Podľa § 33 ods. 1 písm. c) zákona – súvaha alebo výkaz o majetku a záväzkoch alebo údaje z nich**

*Verejného obstarávania sa môže zúčastniť len ten, kto spĺňa podmienky účasti týkajúce sa ekonomického a finančného postavenia podľa § 33, ods. 1, písm. c) zákona.*

**Minimálna požadovaná úroveň štandardov**

*Záujemca musí preukázať splnenie podmienky účasti týkajúcej sa ekonomického a finančného postavenia podľa § 33, ods. 1, písm. c) zákona tak, že predloží doklady v súlade s týmto bodom prílohy č. 2 súťažných podkladov, ktorými preukáže minimálnu požadovanú úroveň pre zadefinované ukazovatele Likvidity 1. stupňa, Likvidity 2. stupňa a Likvidity 3. stupňa - zadefinovaný ukazovateľ Index N05.*

* ***likvidita I., II. a III. stupňa*** *za posledné tri hospodárske uzatvorené roky (za ukončený hospodársky rok sa považuje rok, za ktorý má záujemca schválenú účtovnú závierku),*
* ***INDEX N05 - bonitný model****, slúžiaci na posúdenie finančného zdravia podniku. Stanovuje sa porovnaním ekonomických ukazovateľov zo súvahy a výkazu ziskov a strát pri právnických osobách a z výkazu majetku a záväzkov a výkazu príjmov a výdavkov pri fyzických osobách podnikateľoch.*

***Preukázanie splnenia podmienok účasti:***

*a) v prípade uchádzačov právnických osôb so sídlom na území SR, ktorí majú účtovné závierky zverejnené vo verejnej časti Registra účtovných závierok splnenie podmienok účasti si verejný obstarávateľ overí sám, z verejne dostupných zdrojov.*

*b) v prípade uchádzačov právnických osôb so sídlom mimo územia SR a fyzických osôb SZČO verejný obstarávateľ požaduje predloženie účtovných závierok. Ich rozsah a forma je zadefinovaná* ***v bode 2.2.1 tejto Prílohy Súťažných podkladov***

***Minimálna požadovaná úroveň štandardov:***

*Odôvodnenie primeranosti a minimálna požadovaná úroveň štandardov sú rovnako uvedené* ***v bode 2.2.1 tejto Prílohy Súťažných podkladov.***

*Minimálna požadovaná úroveň finančného ukazovateľa Likvidity 1. stupňa: rovná alebo vyššia ako 0,2.
Minimálna požadovaná úroveň finančného ukazovateľa Likvidity 2. stupňa: rovná alebo vyššia ako 0,7.
Minimálna požadovaná úroveň finančného ukazovateľa Likvidity 3. stupňa: rovná alebo vyššia ako 1,5.
Minimálna požadovaná úroveň finančného ukazovateľa INDEX N05: rovná alebo vyššia ako 0,9.*

*Skupina dodávateľov zúčastnená na verejnom obstarávaní preukazuje splnenie podmienok účasti podľa tohto bodu v súlade s § 37 ods. 3 ZVO.*

*Kompletné podmienky účasti vrátane minimálne požadovanej úrovne štandardov, odôvodnenia primeranosti požiadavky verejného obstarávateľa a spôsobu preukázania ekonomického a finančného postavenia sú zadefinované v* ***bode 2.2.1 tejto Prílohy*** *Súťažných podkladov.*

**2.2.1 Metodika výpočtu ukazovateľov pre posúdenie splnenia podmienky účasti podľa § 33 ods. 1 písm. c) zákona**

* ***likvidita I., II. a III. stupňa*** *za posledné tri hospodárske uzatvorené roky (za ukončený hospodársky rok sa považuje rok, za ktorý má záujemca schválenú účtovnú závierku),*
* ***INDEX N05***

*Minimálna požadovaná úroveň:*

1. ***Likvidita 1. stupňa (pohotová likvidita)*** *– schopnosť spoločnosti pokryť krátkodobé záväzky hotovostnými prostriedkami. Tento ukazovateľ sa označuje aj ako solventnosť a vyjadruje vzťah medzi najlikviditnejšou časťou majetku a okamžite splatnými záväzkami. Jeho ideálna hodnota je 1, vtedy má podnik toľko finančných prostriedkov, koľko činia jeho krátkodobé záväzky. V takomto prípade podnik nemá problémy s uhrádzaním svojich záväzkov, je teda solventný. V zmysle finančných analýz sú akceptovateľné hodnoty* ***v intervale 0,2 až 0,8****. Spoločnosť FinStat s.r.o., zaoberajúca sa finančnými analýzami spoločností a prevádzkujúca webový portál* [*www.finstat.sk*](http://www.finstat.sk) *uvádza ako optimálnu hodnotu 0,2-0,5.*

***Výpočet pre záujemcu, ktorým je právnická osoba:***

*-výpočet: Finančné účty/(Krátkodobé záväzky + Krátkodobé finančné výpomoci + Bežné bankové úvery + Časové rozlíšenie)*

*- pričom S= súvaha*

*Vzorec pre výpočet* ***Likvidity 1. stupňa*** *pre právnickú osobu:*

|  |
| --- |
| *Výpočet vo formáte účtovnej závierky roku 2021:* |
| *(r.72 S + r.73 S + r.66 S) / (r.122 S + r.140 S + r.139 S + r.143 S + r.145 S)* |

|  |
| --- |
| *Výpočet vo formáte účtovnej závierky roku 2021 mikro:* |
| *(r.21 S) / (r.38 S + r.44 S + r.45 S)* |

***Výpočet pre záujemcu, ktorým je fyzická osoba – podnikateľ:***

*-výpočet: Finančné účty/(Krátkodobé záväzky + Krátkodobé finančné výpomoci + Bežné bankové úvery*

*- pričom VMaZ = výkaz o majetku a záväzkoch*

*Vzorec pre výpočet* ***Likvidity 1. stupňa*** *pre fyzickú osobu – podnikateľa:*

|  |
| --- |
| *(r.9 VMaZ,( ide o krátkodobý fin. majetok zložený z peniazov v hotovosti, na bankových účtoch a ostatného krátkodobého finančného majetku ) / (z r. 17 VMaZ krátkodobé záväzky splatné do 1 roka vrátane fin. výpomocí teda pôžičiek splatných do 1 roka ak sú evidované na tomto riadku + z r. 18 VMaZ bežné bankové úvery, teda kontokorentné úvery, povolené prečerpania, alebo časti úverov splatné do 1 roka.)* |

1. ***Likvidita 2. stupňa (bežná likvidita)*** *– schopnosť spoločnosti pokryť krátkodobé záväzky krátkodobými aktívami okrem zásob. Tento ukazovateľ vyjadruje pomer najlikvidnejších aktív ku krátkodobým záväzkom. Pod krátkodobými záväzkami sa rozumejú všetky dlhy podniku splatné do 1 roku. V zmysle finančných analýz sú najideálnejšie hodnoty* ***v intervale 1,0 až 1,5****. Krátkodobé záväzky by nemali presiahnuť objem finančného majetku a krátkodobých pohľadávok. Spoločnosť FinStat s.r.o., zaoberajúca sa finančnými analýzami spoločností a prevádzkujúca webový portál* [*www.finstat.sk*](http://www.finstat.sk) *uvádza, že približná optimálna hodnota by sa mala pohybovať okolo hodnoty 1 (približne v intervale 0,7-1,2).*

***Výpočet pre záujemcu, ktorým je právnická osoba****:*

*-výpočet: (Krátkodobé pohľadávky + Finančné účty + Časové rozlíšenie)/(Krátkodobé záväzky + Krátkodobé finančné výpomoci + Bežné bankové úvery + Časové rozlíšenie)*

*- pričom S= súvaha*

*Vzorec pre výpočet* ***Likvidity 2. stupňa*** *pre právnickú osobu:*

|  |
| --- |
|  *Výpočet vo formáte účtovnej závierky roku 2021:* |
| *(r.53 S + r.72 S + r.73 S+ r.66 S + r.76 S + r.78 S) / (r.122 S + r. 140 S + r.139 S + r.143 S + r.145 S)* |

|  |
| --- |
| *Výpočet vo formáte účtovnej závierky roku 2021 mikro:* |
| *(r.17 S + r.21 S) / (r.38 S + r.44 S + r.45 S)* |

***Výpočet pre záujemcu, ktorým je fyzická osoba – podnikateľ:***

*-výpočet: (Krátkodobé pohľadávky + Finančné účty)/(Krátkodobé záväzky + Krátkodobé finančné výpomoci + Bežné bankové úvery)*

*- pričom VMaZ = výkaz o majetku a záväzkoch*

*Vzorec pre výpočet Likvidity 2. stupňa pre fyzickú osobu – podnikateľa:*

|  |
| --- |
| *( z r.8 VMaZ krátkodobé pohľadávky splatné do 1 roka + r.9 VMaZ finančný majetok ) / (z r. 17 VMaZ krátkodobé záväzky splatné do 1 roka vrátane fin. výpomocí teda pôžičiek splatných do 1 roka ak sú evidované na tomto riadku + z r. 18 VMaZ bežné bankové úvery, teda kontokorentné úvery, povolené prečerpania, alebo časti úverov splatné do 1 roka)* |

1. ***Likvidita 3. stupňa (celková likvidita)*** *– schopnosť spoločnosti pokryť krátkodobé záväzky krátkodobými aktívami. Pri konštrukcii tohto ukazovateľa sa vychádza z toho, že v prípade potreby je možné z krátkodobého majetku premeniť zásoby na peňažné prostriedky. V zmysle finančných analýz by celková likvidita mala dosahovať hodnoty 1,5 až 2,5. Požadované číslo je vyššie z dôvodu nižšej likvidity zásob. Krátkodobý cudzí kapitál by teda nemal presiahnuť 40 % hodnoty krátkodobého majetku. Spoločnosť FinStat s.r.o., zaoberajúca sa finančnými analýzami spoločností a prevádzkujúca webový portál* [*www.finstat.sk*](http://www.finstat.sk) *uvádza, že približná optimálna hodnota by sa mala pohybovať okolo hodnoty 2 ( približne v intervale 1,5-2,5).*

*Výpočet pre záujemcu, ktorým je právnická osoba:*

*-výpočet: (Zásoby + Krátkodobé pohľadávky + Finančné účty + Časové rozlíšenie)/(Krátkodobé záväzky + Krátkodobé finančné výpomoci + Bežné bankové úvery + Časové rozlíšenie)*

*- pričom S= súvaha*

***Vzorec pre výpočet Likvidity 3. stupňa pre právnickú osobu:***

|  |
| --- |
| *Výpočet vo formáte účtovnej závierky roku 2021:* |
| *(r.34 S + r.53 S + r.72 S + r.73 S + r.66 S + r.76 S + r.78 S) /( r.122 S + r.140 S + r.139 S + r.143 S + r.145 S)* |

|  |
| --- |
| *Výpočet vo formáte účtovnej závierky roku 2021 mikro:* |
| *(r.15 S + r.17 S + r.21 S) / (r.38 S + r.44 S + r.45 S)* |

***Výpočet pre záujemcu, ktorým je fyzická osoba – podnikateľ:***

*-výpočet: (Zásoby + Krátkodobé pohľadávky + Finančné účty)/(Krátkodobé záväzky + Krátkodobé finančné výpomoci + Bežné bankové úvery)*

*- pričom VMaZ = výkaz o majetku a záväzkoch*

***Vzorec pre výpočet Likvidity 3. stupňa pre fyzickú osobu – podnikateľa:***

|  |
| --- |
| *(r.4 VMaZ ide o zásoby celkom + z r.8 VMaZ krátkodobé pohľadávky splatné do 1 roka + r.9 VMaZ finančný majetok) /( z r. 17 VMaZ krátkodobé záväzky splatné do 1 roka vrátane fin. výpomocí teda pôžičiek splatných do 1 roka ak sú evidované na tomto riadku + z r. 18 VMaZ bežné bankové úvery, teda kontokorentné úvery, povolené prečerpania, alebo časti úverov splatné do 1 roka)* |

***Podmienku účasti podľa § 33 ods. 1 písm. c) zákona splní záujemca:***

1. *Ktorého hodnota ukazovateľa* ***Likvidita 1. stupňa*** *je rovná alebo vyššia ako 0,2 za aritmetický priemer za posledné tri ukončené hospodárske roky, resp. za roky, ktoré sú dostupné v závislosti od vzniku, začatia prevádzkovania činnosti alebo ukončenia zdaňovacieho obdobia, t.j. záujemca spočíta hodnotu ukazovateľa Likvidity 1. stupňa za posledné tri ukončené hospodárske roky, resp. za roky, ktoré sú dostupné v závislosti od vzniku alebo začatia prevádzkovania činnosti a tento súčet vydelí počtom rokov, za ktoré sú ukazovatele dostupné ( to znamená, ak sú dostupné za tri roky, tak súčet vydelí číslom 3. Ak sú dostupné za dva roky, tak súčet za tieto dva roky vydelí číslom 2).* ***Výsledný priemerný ukazovateľ Likvidity 1. stupňa musí byť rovný alebo vyšší ako 0,2.***
2. *Ktorého hodnota ukazovateľa* ***Likvidita 2. stupňa*** *je rovná alebo vyššia ako 0,7 za aritmetický priemer za posledné tri ukončené hospodárske roky, resp. za roky, ktoré sú dostupné v závislosti od vzniku alebo začatia prevádzkovania činnosti, t.j. záujemca spočíta hodnotu ukazovateľa Likvidity 2. stupňa za posledné tri ukončené hospodárske roky, resp. za roky, ktoré sú dostupné v závislosti od vzniku alebo začatia prevádzkovania činnosti a tento súčet vydelí počtom rokov, za ktoré sú ukazovatele dostupné ( to znamená, ak sú dostupné za tri roky, tak súčet vydelí číslom 3. Ak sú dostupné za dva roky, tak súčet za tieto dva roky vydelí číslom 2).* ***Výsledný priemerný ukazovateľ Likvidity 2. stupňa musí byť rovný alebo vyšší ako 0,7.***
3. *Ktorého hodnota ukazovateľa* ***Likvidita 3. stupňa*** *je rovná alebo vyššia ako 1,5 za aritmetický priemer za posledné tri ukončené hospodárske roky, resp. za roky, ktoré sú dostupné v závislosti od vzniku alebo začatia prevádzkovania činnosti, t.j. záujemca spočíta hodnotu ukazovateľa Likvidity 3. stupňa za posledné tri ukončené hospodárske roky, resp. za roky, ktoré sú dostupné v závislosti od vzniku alebo začatia prevádzkovania činnosti a tento súčet vydelí počtom rokov, za ktoré sú ukazovatele dostupné ( to znamená, ak sú dostupné za tri roky, tak súčet vydelí číslom 3. Ak sú dostupné za dva roky, tak súčet za tieto dva roky vydelí číslom 2).* ***Výsledný priemerný ukazovateľ Likvidity 3. stupňa musí byť rovný alebo vyšší ako 1,5.***

***Podľa § 33:***

* *Verejný obstarávateľ na posúdenie ekonomickej a finančnej spôsobilosti týkajúcej sa finančného zdravia podniku, t.j. záujemca stanoveného indexom* ***INDEX N05*** *( český credit-scoringový model) požaduje od záujemcu predložiť výkaz ziskov a strát za posledné tri ukončené hospodárske roky alebo výkaz o príjmoch a výdavkoch za posledné tri ukončené roky,resp.za roky, ktoré sú dostupné v závislosti od vzniku, začatia prevádzkovania činnosti alebo ukončenia zdaňovacieho obdobia.*
* *Výkaz ziskov a strát alebo výkaz o príjmoch a výdavkoch za posledné tri ukončené hospodárske roky, resp. za roky, ktoré sú dostupné v závislosti od vzniku, začatia prevádzkovania činnosti alebo ukončenia zdaňovacieho obdobia predloží záujemca potvrdené príslušným daňovým úradom alebo iným orgánom/úradom, ktorý má spôsobilosť vydať v mene príslušného daňového úradu predmetné dokumenty ( napr. Datacentrum alebo Jednotné kontaktné miesto na území SR).*
* *Takéto predloženie potvrdených výkazov nemá povinnosť predložiť ten subjekt, ktorého účtovné závierky sa nachádzajú vo verejnej časti registra účtovných závierok, ktorý je zverejnený na stránke* [*www.registeruz.sk*](http://www.registeruz.sk)*.*
* *V prípade, že doklady predkladá záujemca so sídlom mimo územia Slovenskej republiky, musí predložiť doklady ekvivalentné k výkazu ziskov a strát alebo výkazu o príjmoch a výdavkoch za posledné tri ukončené hospodárske roky, resp. za roky, ktoré sú dostupné v závislosti od vzniku, začatia prevádzkovania činnosti alebo ukončenia zdaňovacieho obdobia, ktorými preukazuje splnenie podmienok účasti v pôvodnom jazyku a súčasne musia byť preložené do slovenského jazyka ( táto povinnosť neplatí pre doklady v českom jazyku). V prípade zistenia rozdielov v obsahu dokladov predložených v pôvodnom jazyku a preložených dokladov, je rozhodujúci úradný preklad v slovenskom jazyku.*
* *Pri záujemcoch – fyzických osobách so sídlom v SR, so sídlom mimo SR alebo právnických osobách so sídlom na území SR, ktorí nemajú účtovné závierky zverejnené v Registri účtovných závierok je záujemca povinný spolu s účtovnými závierkami predložiť aj:*

*a) vyhlásenie, v ktorom budú k jednotlivým ukazovateľom špecifikované aj príslušné riadky výkazu ziskov a strát alebo výkazu o príjmoch a výdavkoch, ktorých hodnoty vchádzajú do vzorcov výpočtu jednotlivých ukazovateľov a to pre každý z posudzovaných rokov,*

*b) vyhlásenie, že predložená výkaz ziskov a strát alebo výkaz o príjmoch a výdavkoch za požadované obdobie, ktorú predkladá je jediný za požadované obdobie a záujemca nemá podané za požadované obdobie podané iné účtovné závierky,*

*c) v prípade, že záujemca má za požadované obdobie podané opravné účtovné závierky, t.j. výkaz ziskov a strát alebo výkaz o príjmoch a výdavkoch je záujemca povinný predložiť verejnému obstarávateľovi aj tieto opravné výkazy ziskov a strát alebo výkazy o príjmoch a výdavkoch.*

*Verejný obstarávateľ si vypočíta požadovanú hodnotu údajov z predložených dokladov záujemcov ( dosadením údajov do vzorcov uvedených v týchto súťažných podkladoch), tzn. z výkazu ziskov a strát alebo výkazu o príjmoch a výdavkoch za požadované roky.*

* *Pri záujemcoch – právnických osobách so sídlom v SR, ktorí majú účtovné závierky zverejnené v Registri účtovných závierok si verejný obstarávateľ splnenie podmienky účasti overí na verejne dostupných webových stránkach analytických spoločností, zaoberajúcich sa ekonomickými analýzami a hodnotením ekonomických ukazovateľov podnikov a do dokumentácie verejného obstarávania založí doklad splnenia/nesplnenia tejto podmienky účasti záujemcom alebo si ich sám vypočíta a to dosadením údajov z verejne dostupných dokumentov z registra účtovných závierok do vzorcov uvedených v týchto súťažných podkladoch.*
* *V prípade, že vo verejnej časti registra účtovných závierok má záujemca zverejnených viacero účtovných závierok za posledné tri ukončené roky, resp. za roky, ktoré sú dostupné v závislosti od vzniku, začatia prevádzkovania činnosti alebo ukončenia zdaňovacieho obdobia verejný obstarávateľ bude pre účely splnenia podmienky účasti podľa § 33 ods. 1 písm. c) zákona považovať za platné len účtovné závierky, ktoré boli vypracované a schválené v súlade so zákonom č. 431/2002 Z.z. o účtovníctve. V takomto prípade, si verejný obstarávateľ overí splnenie podmienky účasti priamo z predmetnej účtovnej závierky, ktorá bola vyhotovená, schválená a zverejnená v registri účtovných závierok v súlade so zákonom č. 431/2002 Z.z. o účtovníctve a to dosadením údajov z účtovnej závierky do vzorcov na výpočet ukazovateľa INDEX N05.*
* *Metódami a kritériami verejný obstarávateľ určil minimálnu úroveň ukazovateľa INDEX N05 záujemca.*
* *Verejný obstarávateľ rovnako uvádza aj špecifikáciu jednotlivých riadkov z relevantných výkazov, nakoľko je možné, že v niektorom z posudzovaných rokov sa riadky v účtovných výkazoch mohli zmeniť ( a to ako u právnických, tak aj fyzických osôb) alebo sú inak číslované a to v prípade právnických alebo fyzických osôb so sídlom mimo územia SR .*

***INDEX N05*** *- bonitný model, slúžiaci na posúdenie finančného zdravia podniku. Stanovuje sa porovnaním ekonomických ukazovateľov zo súvahy a výkazu ziskov a strát pri právnických osobách a z výkazu majetku a záväzkov a výkazu príjmov a výdavkov pri fyzických osobách podnikateľoch.*

***Výpočet pre právnické osoby ( tuzemské aj zahraničné):***

*S=súvaha alebo ekvivalentný doklad zahraničnej právnickej osoby*

*VZaS = výkaz ziskov a strát alebo ekvivalentný doklad zahraničnej právnickej osoby*

***Vzorec pre výpočet INDEX N05 pre právnické osoby:***

|  |
| --- |
| *Výpočet vo formáte účtovnej závierky roku 2021:* |
| *Y1 - Aktíva/ Cudzie zdroje = (r.1 S) / (r. 1 S – r.80 S)**Y2 - EBIT/Nákladové úroky = (r.49 VZaS + r.57 VZaS + r.61 VZaS) / r.49 VZaS**Y3 - EBIT/Aktíva = (r.49 VZaS + r.57 VZaS + r.61 VZaS) / (r.1 S)**Y4 - Celkové výnosy/Aktíva = (r.3 VZaS + r.4 VZaS + r.5 VZaS + r.8 VZaS + r.46 VZaS) / (r.1 S)**Y5 - Obežné aktíva/Krátkodobý dlh = (r.33 S) / (r.122 S + r.139 S)**INDEX N05 = 0,13\*Y1+0,04\*Y2+3,97\*Y3+0,21\*Y4+0,09\*Y5**to znamená**INDEX N05= 0,13 ∗* $\frac{Aktíva}{Cudzie zdroje}$ *+ 0,04 ∗* $\frac{EBIT}{Nákladové úroky}$ *+ 3,97 ∗* $\frac{EBIT}{Aktíva}$ *+ 0,21 ∗* $\frac{Výnosy}{Aktíva}$ *+ 0,09 ∗* $\frac{Obežné aktíva}{Krátkodobý dlh}$ |

|  |
| --- |
| *Výpočet vo formáte účtovnej závierky roku 2021 mikro:* |
| *Y1 - Aktíva/ Cudzie zdroje = (r.1 S) / (r.1 S – r.25 S)**Y2 - EBIT/Nákladové úroky = (r.31 VZaS + r.36 VZaS + r.38 VZaS) / (r.31 VZaS)**Y3 - EBIT/Aktíva = (r.31 VZaS + r.36 VZaS + r.38 VZaS) / (r.1 S)**Y4 - Celkové výnosy/Aktíva = ( r.2 VZaS + r.3 VZaS+ r.6 VZaS+ r.28 VZaS) / (r.1 S)**Y5 - Obežné aktíva/Krátkodobý dlh = (r.14 S) / (r.38 S+ r.44 S)**INDEX N05 = 0,13\*Y1+0,04\*Y2+3,97\*Y3+0,21\*Y4+0,09\*Y5**to znamená**INDEX N05= 0,13 ∗* $\frac{Aktíva}{Cudzie zdroje}$ *+ 0,04 ∗* $\frac{EBIT}{Nákladové úroky}$ *+ 3,97 ∗* $\frac{EBIT}{Aktíva}$ *+ 0,21 ∗* $\frac{Výnosy}{Aktíva}$ *+ 0,09 ∗* $\frac{Obežné aktíva}{Krátkodobý dlh}$ |

***Výpočet, ktorým je fyzická osoba – podnikateľ:***

*VMaZ = výkaz majetku a záväzkov alebo ekvivalentný doklad zahraničnej fyzickej osoby-podnikateľa*

*VPaV = výkaz príjmov a výdavkov alebo ekvivalentný doklad zahraničnej fyzickej osoby-podnikateľa*

|  |
| --- |
| *Vzorec pre výpočet INDEX N05 pre fyzickú osobu – podnikateľa:* |
| *Y1 - Aktíva/ Cudzie zdroje = (r. 15 VMaZ, ide o majetok celkom) / (r.20 VMaZ teda záväzky celkom )**Y2 - EBIT/Nákladové úroky = ( r. 10 VPaV nákladové úroky účtované na ostatné výdavky + daň z príjmov nie je evidovaná vo výkazoch, ale z daňového priznania sa dá vyčítať a to riadok daňovej povinnosti z Daňového priznania + r.12 VPaV teda rozdiel príjmov a výdavkov ) / z r. 10 VPaV nákladové úroky účtované na ostatné výdavky.**Y3 - EBIT/Aktíva = (z r. 10 VPaV nákladové úroky účtované na ostatné výdavky + daň z príjmov nie je evidovaná vo výkazoch, ale z daňového priznania sa dá vyčítať a to riadok daňovej povinnosti z Daňového priznania) / (r. 15 VMaZ, ide o majetok celkom)**Y4 - Celkové výnosy/Aktíva = (r.04 VPaV teda príjmy celkom) / (r. 15 VMaZ, teda majetok celkom)**Y5 - Obežné aktíva/Krátkodobý dlh = (r. 04 VMaZ teda zásoby + r. 08 VMaZ pohľadávky všetky + r. 09 VMaZ teda fin. majetok) / (z r. 17 VMaZ krátkodobé záväzky splatné do 1 roka + z r. 18 bežné bankové úvery, teda kontokorentné úvery, povolené prečerpania, alebo časti úverov splatné do 1 roka)**INDEX N05 = 0,13\*Y1+0,04\*Y2+3,97\*Y3+0,21\*Y4+0,09\*Y5**to znamená**INDEX N05= 0,13 ∗* $\frac{Aktíva}{Cudzie zdroje}$ *+ 0,04 ∗* $\frac{EBIT}{Nákladové úroky}$ *+ 3,97 ∗* $\frac{EBIT}{Aktíva}$ *+ 0,21 ∗* $\frac{Výnosy}{Aktíva}$ *+ 0,09 ∗* $\frac{Obežné aktíva}{Krátkodobý dlh}$ |

*Stanovené rozpätia hodnôt (všeobecné ekonomické analýzy) platné pre tuzemské a zahraničné právnické osoby a fyzické osoby - podnikateľov:*

*>1,6– prosperujúca spoločnosť*

*>0,9 a <1,6 – stredné rozhranie*

*<0,9 – neprosperujúca spoločnosť*

***Podmienku účasti podľa § 33 zákona splní záujemca****, ktorého spodná hodnota ekonomického ukazovateľa INDEX-u N05* ***je rovná alebo vyššia ako 0,9 za aritmetický priemer z posledných troch ukončených hospodárskych rokov****, resp. za roky, ktoré sú dostupné v závislosti od vzniku alebo začatia prevádzkovania činnosti, t.j. záujemca spočíta hodnotu ukazovateľa INDEX N05 za posledné tri ukončené hospodárske roky, resp.za roky, ktoré sú dostupné v závislosti od vzniku, začatia prevádzkovania činnosti alebo ukončenia zdaňovacieho obdobia a tento súčet vydelí počtom rokov, za ktoré sú ukazovatele dostupné (to znamená, ak sú dostupné za posledné tri ukončené hospodárske roky, tak súčet vydelí číslom 3. Ak sú dostupné za ukončené 2 hospodárske roky, tak súčet za tieto dva roky vydelí číslom 2).* ***Výsledný priemerný ukazovateľ INDEX N05 musí byť rovný alebo vyšší ako 0,9.***

**2.3 Podľa § 33 ods. 1 písm. d) zákona – prehľad o celkovom obrate a ak je to vhodné, prehľad o dosiahnutom obrate v oblasti, ktorej sa predmet zákazky týka**

**Minimálna požadovaná úroveň štandardov**

*Záujemca predloží prehľad o dosiahnutom celkovom obrate za posledné 3 (tri) uzatvorené hospodárske roky, za ktoré sú dostupné v závislosti od vzniku alebo začatia prevádzkovania činnosti, preukazujúci požadovaný celkový obrat za posledné 3 (tri) uzatvorené hospodárske roky, v sume* ***minimálne 50 000 000, - EUR*** *(slovom: päťdesiat mil. eur)* ***bez DPH****, alebo ich ekvivalent v cudzej mene. Celkovým obratom sa myslia výnosy vykázané vo výkaze ziskov a strát na r. 02 výkazu ziskov a strát účtovnej závierky, prípadne ekvivalent v zmysle iných účtovných štandardov. U záujemcu, ktorý vedie jednoduché účtovníctvo, sa pod ročným obratom myslí celkový príjem vykázaný na riadku 01 a 02 výkazu o príjmoch a výdavkoch, prípadne ekvivalent v zmysle iných účtovných štandardov.*

*Na preukázanie splnenia tejto podmienky účasti záujemca vo svojej žiadosti o účasť predloží*

*a) ak ide o osobu, ktorá vedie podvojné účtovníctvo, z účtovnej závierky overené kópie výkazov ziskov a strát s vyznačeným údajom o celkovom obrate s podpisom štatutárneho orgánu, príp. overené orgánom príslušným podľa predpisov platných v krajine sídla záujemcu (scan originálu alebo úradne osvedčenej kópie - výkazy ziskov a strát) alebo*

*b) ak ide o osobu, ktorá vedie jednoduché účtovníctvo, predloží z účtovnej závierky overené kópie výkazov príjmov a výdavkov s podpisom štatutárneho orgánu, príp. overené orgánom príslušným podľa predpisov platných v krajine sídla záujemcu (scan originálu alebo úradne osvedčenej kópie - výkazy o príjmoch a výdavkoch).*

*Požadovaná forma dokumentov:*

***a.*** *uvedením informácie, že dokument bol zverejnený a je verejne prístupný v Registri účtovných závierok (http://www.registeruz.sk/) s presným odkazom na uverejnený dokument (s celou URL adresou, t.j. celým reťazcom znakov, určujúcim jeho presnú špecifikáciu umiestnenia na Internete).*

***b.*** *v prípade, že výkazy ziskov a strát alebo výkazy o príjmoch a výdavkoch záujemcu sú uložené v neverejnej časti Registra účtovných závierok, je potrebné ich v ponuke predložiť spolu so scanom originálu alebo úradne osvedčenej kópie scan osvedčovacej doložky DataCentra prevádzkovateľa Registra účtovných závierok.*

*Obdobím troch predchádzajúcich hospodárskych rokov (v zmysle definície hospodárskeho roku uvedenej v § 3 zákona č. 431/2002 Z.z. o účtovníctve v znení neskorších predpisov) sa rozumejú 3 (tri) ukončené hospodárske roky bezprostredne predchádzajúce vyhláseniu verejného obstarávania. Vyhlásením verejného obstarávania sa rozumie deň uverejnenia oznámenia o vyhlásení verejného obstarávania v Úradnom vestníku EÚ.*

*Ak záujemca nedokáže z objektívnych dôvodov preukázať finančné a ekonomické postavenie určeným dokladom, verejný obstarávateľ môže uznať aj iný doklad, ktorým sa preukazuje finančné a ekonomické postavenie.*

*Verejný obstarávateľ bude akceptovať aj informáciu záujemcu, že dokument bol zverejnený v Registri účtovných závierok, ktorého správcom je Ministerstvo financií Slovenskej republiky (http://www.registeruz.sk) resp. inom obdobnom registri.*

*Doplňujúce informácie k stanoveným podmienkam účasti finančného a ekonomického postavenia podľa § 33 zákona:*

*V prípade, že záujemca využije podľa § 33 ods. 2 zákona na preukázanie finančného a ekonomického postavenia finančné zdroje inej osoby, bez ohľadu na ich právny vzťah v čase podania ponuky, je záujemca povinný verejnému obstarávateľovi preukázať, že pri plnení zmluvy bude skutočne používať zdroje osoby, ktorej spôsobilosť využíva na preukázanie finančného a ekonomického postavenia. Túto skutočnosť preukáže záujemca písomnou zmluvou uzavretou s touto osobou, obsahujúcou záväzok osoby, ktorej zdrojmi mieni preukázať svoje finančné a ekonomické postavenie, že táto osoba plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia musí spĺňať podmienky účasti týkajúce sa osobného postavenia okrem § 32 ods. 1 písm. e) zákona a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona. Verejný obstarávateľ môže u osoby, ktorej zdroje majú byť použité na preukázanie finančného a ekonomického postavenia, hodnotiť existenciu dôvodov na vylúčenie podľa § 40 ods. 8 zákona.*

***V takomto prípade záujemca predloží:***

* ***písomnú zmluvu s inou osobou,***
* ***doklady inej osoby preukazujúce, že spĺňa podmienky účasti podľa § 33 ods. 1 zákona o verejnom obstarávaní a že u nej neexistujú dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní.***

*V prípade záujemcu, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti ohľadne finančného a ekonomického postavenia za všetkých členov skupiny spoločne.*

**3. Technická alebo odborná spôsobilosť podľa § 131 zákona**

**3.1. Podľa § 131 ods. 1 písm. b) zákona -**

Záujemca predloží zoznam stavebných prác uskutočnených za predchádzajúcich päť rokov doplneným potvrdeniami o uspokojivom vykonaní stavebných prác s uvedením cien, miest a lehôt uskutočnenia prác a zhodnotenia uskutočnených prác podľa obchodných podmienok, ak odberateľom:

1. bol verejný obstarávateľ podľa tohto zákona, dôkaz o plnení potvrdí tento verejný obstarávateľ,

2. bola iná osoba ako verejný obstarávateľ, dôkaz o plnení potvrdí odberateľ, ak to nie je možné, vyhlásením záujemcu o ich uskutočnení.

**Minimálna požadovaná úroveň štandardov**

*Verejný obstarávateľ požaduje predložiť zoznam* *stavebných prác uskutočnených za predchádzajúcich päť rokov, pričom do zoznamu realizovaných zákaziek (stavieb) záujemca uvedie* ***len zákazky (stavby) s realizačným nákladom stavebných prác vyšším ako 680 000, 00 EUR bez DPH****. Zoznamom musí záujemca preukázať, že uskutočnil stavebné práce rovnakého alebo obdobného charakteru ako je predmet zákazky (celkový finančný objem musí byť* ***v súčte min. 38 mil. bez DPH****), pričom:*

***zákazky na uskutočnenie stavebných prác:***

* *uskutočnil jednu zákazku na stavebné práce rovnakého alebo obdobného charakteru ako je predmet zákazky vo výške* ***minimálne 9,6 mil. eur bez DPH****,*
* *hodnota každej zákazky musí byť* ***min. 680.000 eur bez DPH****,*

***zákazky na dodávku signálno-bezpečnostnej techniky (SBT):***

* *preukázanie* ***minimálne 1 skúsenosť*** *(zmluvu) na základe ktorej bola uskutočnená realizácia signálno-bezpečnostnej techniky (SBT) s integráciou do integrovaného bezpečnostného systému (IBS) s minimálnym realizačným nákladom* ***v hodnote viac ako 680 000 eur bez DPH****, pričom za hodnotiacu referenciu so signálno-bezpečnostnou technikou sa považuje* ***realizácia IBS s integrovanými minimálne 4 (štyrmi) podsystémami z nasledovných kategórií****: Elektrický zabezpečovací systém (EZS), Systém kontroly vstupu (SKV), Kamerový systém (CCTV), Perimetrický detekčný systém (PDS), Elektrická požiarna signalizácia (EPS), Hlasová signalizácia požiaru (HSP), Systém komunikačných hlások (SKH).*

***Za dodávku rovnakého alebo obdobného charakteru sa považuje:***

***Stavebné práce***

* *výstavba, rekonštrukcia objektov – pozemných stavieb (nebytové budovy)*

***SBT:***

* *dodanie inštalácia komplexného bezpečnostného systému, ktorý pozostáva min. zo štyroch (4) autonómnych podsystémov. Za autonómny podsystém sa pre účely preukázania zákazky považuje elektronický zabezpečovací systém (EZS), systém kontroly vstupu (SKV), priemyselná televízia ( CCTV) a hláskový systém , elektrická požiarna signalizácia (EPS). Za súčasť dodávky komplexného bezpečnostného systém sa vyžaduje i vybudovanie riadiaceho pracoviska pre danú lokalitu , alebo*
* *dodanie a inštalácia integrovaného bezpečnostného systému (IBS) pozostávajúceho min. zo štyroch (4) autonómnych bezpečnostných systémov v rámci každej realizácie. Za autonómny bezpečnostný systém sa považuje priemyselná televízia (CCTV), hláskový systém, systém kontroly vstupu (SKV), elektrická požiarna signalizácia (EPS), elektronický zabezpečovací systém (ESZ).*
* *dodanie nadstavbového zobrazovacieho grafického integračného systému, ktorého účelom je zabezpečenie jednoduchého a prehľadného ovládania všetkých bezpečnostných systémov a prvkov integrovaného bezpečnostného systému, zobrazenie a manažment zón poplachu a manažment procesov súvisiacich s ochranou a správou objektu.*

*Zoznam uskutočnených stavebných prác musí obsahovať minimálne:*

* *identifikáciu odberateľa (obchodné meno a adresa),*
* *názov a stručný opis predmetu zmluvy, z ktorého bude možné posúdiť splnenie podmienky účasti,*
* *zmluvnú cenu zákazky a skutočne vyfakturovanú cenu zákazky v eur bez DPH (v prípade rozdielu medzi zmluvnou a vyfakturovanou cenou sa uvedie dôvod rozdielu), resp. cenu za časť stavby/dodávky túkajúcu sa niektorej z požiadaviek na splnenie podmienok účasti,*
* *zmluvný a skutočný termín uskutočnenia predmetu (v prípade rozdielu uviesť dôvod),*
* *potvrdenie o kvalite uskutočnenia stavebných prác odberateľom,*
* *meno, funkcia a kontakt na osobu odberateľa, u ktorej si bude možné uvedené údaje overiť.*

*V prípade dokladov, ktoré sú vyjadrené v inej mene ako euro, je potrebné na prepočítanie tejto meny na euro použiť kurz Európskej centrálnej banky, platný v posledný deň v tom roku, v ktorom došlo ku skutočnosti, rozhodujúcej pre preukázanie splnenia predmetnej podmienky účasti, t. j. v ktorom sa plnenie realizovalo. V prípade že daný rok ešte nebol ukončený prepočíta sa podľa platného kurzu ECB – priemerný mesačný kurz, za mesiac v ktorom došlo k ukončeniu plnenia.*

*V prípade ak záujemca predkladá zmluvu, referenciu alebo dôkaz o plnení stavebných prác, ktorých uskutočnenie časovo presahuje posudzované obdobie, záujemca v zozname uvedie zvlášť hodnotu iba za tú časť stavebných prác, ktorá bola realizovaná v posudzovanom období (a len túto sumu záujemca započíta do celkového súčtu realizovaných stavebných prác). V prípade, ak stavebné práce realizoval záujemca ako člen združenia skupiny dodávateľov, vyčísli a započíta iba finančný objem, uskutočňovaný ním samotným. Potvrdenia vydané v inej mene ako v eurách je potrebné prepočítať a to tak, že sumy uvedené v iných menách budú prepočítané kurzom ECB platný v posledný deň v tom roku, v ktorom boli stavebné práce uskutočnené.*

*Do zoznamu realizovaných zákaziek (stavieb) záujemca uvedie len zákazky (stavby) s realizačným nákladom stavebných prác vyšším ako 680 000, 00 EUR (bez DPH). Zmluvy s nižším realizačným nákladom neuvádzať, nebudú hodnotené. Podmienkou účasti v súťaži je, aby ani v jednom prípade nebol v potvrdení odberateľa záujemca hodnotený inak, ako zhotoviteľ s vyhovujúcim prístupom k plneniu zmluvy. Verejný obstarávateľ si vyhradzuje právo overiť hodnotenie záujemcu u odberateľov uvedených v zozname, ktoré boli so záujemcom v obchodnom styku v súvislosti s plnením zmlúv uvedených v zozname. V prípade, ak verejný obstarávateľ preukázateľne zistí, že záujemca svoj záväzok nesplnil riadne a včas, v súlade s uzatvorenými zmluvami, bude sa to považovať za porušenie povinnosti záujemcu uvádzať pravdivé a úplné údaje a za dôvod na vylúčenie záujemcu zo súťaže.*

**3.2. Podľa § 131 ods. 1 písm. f) zákona**

**Záujemca predloží údaje o vzdelaní a odbornej praxi alebo o odbornej kvalifikácií riadiacich zamestnancov, osobitne osôb zodpovedných za riadenie stavebných prác**

*Verejný obstarávateľ požaduje predložiť údaje o odbornej kvalifikácii nižšie uvedených osôb (kľúčových expertov), ktoré budú zodpovedné za realizáciu stavebných prác a budú určené na plnenie zmluvy.*

**Minimálna požadovaná úroveň štandardov**

***Kľúčový odborník č. 1 – Stavbyvedúci*** *– záujemca predloží:*

1. *osvedčenie o vykonaní skúšky spôsobilosti na výkon činnosti stavbyvedúceho pre pozemné stavby podľa zákona č. 138/192 Zb. o autorizovaných architektoch a autorizovaných stavebných inžinieroch, v znení neskorších predpisov (ďalej len „zákon č. 138/1992 Zb“), alebo ekvivalentom oprávnenia preukazujúcim predmetné skutočnosti vydávanom v inom štáte ako je Slovenská republika,*
2. *profesijný životopis, podpísaný kľúčovým odborníkom č. 1, na základe ktorého preukáže*
* *min. 10 rokov odbornej praxe v riadiacej funkcii stavbyvedúceho pri stavebných prácach rovnakého alebo obdobného charakteru ako je predmet zákazky,*
* *a účasť minimálne na 1 projekte stavby rovnakého alebo obdobného charakteru ako je predmet zákazky v hodnote min. 9,6 mil eur bez DPH.*

***Kľúčový odborník č. 2 – Administrátor integračného bezpečnostného******systému*** *– záujemca predloží:*

*a)profesijný životopis, podpísaný kľúčovým odborníkom č. 2, na základe ktorého preukáže*

*- odbornú prax s inštaláciou, konfiguráciou a administráciou komplexného integrovaného bezpečnostného systému v dĺžke minimálne 2 roky,*

*- účasť* ***minimálne na 1 projekte*** *stavby rovnakého alebo obdobného charakteru ako je predmet zákazky, ktorej súčasťou bola dodávka a inštalácia SBT v hodnote* ***min. 680 000 eur bez DPH***

***Kľúčový odborník č. 3 -*** ***integrátor*** *(funkcia kľúčového odborníka), záujemca predloží:*

*a) profesijný životopis, podpísaný kľúčovým odborníkom č. 3, na základe ktorého preukáže*

* *odbornú prax súvisiacu s predmetom zákazky (prax prepájania konkrétnych zariadení s integrovaným bezpečnostným systémom; zabezpečuje prepojenia systémov a správne fungovanie zariadení ) v dĺžke minimálne 2 roky;*

***Osoby „stavbyvedúci“, a „Administrátor integračného bezpečnostného systému a „Integrátor integračného bezpečnostného systému“, ktorými záujemca preukáže splnenie podmienok účasti, budú uvedené v Zmluve o dielo a budú sa podieľať v navrhnutých pozíciách na plnení predmetu zmluvy.***

*Kľúčoví odborníci zodpovední za výkon činnosti podľa vyššie uvedeného musia byť schopní komunikovať v štátnom jazyku, t. j. v slovenskom jazyku, príp. českom jazyku, resp. musia mať zabezpečeného tlmočníka na preklad do slovenského jazyka alebo českého jazyka. Všetky náklady spojené s tlmočením a prekladaním do štátneho jazyka, t. j. do slovenského jazyka alebo českého jazyka znáša úspešný uchádzač.*

*Ak záujemca nemá sídlo v Slovenskej republike, má možnosť overiť si platnosť zahraničných certifikátov/osvedčení na území Slovenskej republiky na web stráne* [*http://www.sksi.sk*](http://www.sksi.sk) *(stránka je aj v anglickej mutácii). V prípade predloženia iných ako uvedených osvedčení/certifikátov poskytne záujemca vysvetlenie preukazujúce ekvivalenciu predložených osvedčení/certifikátov s požadovanými informáciami.*

***Záujemca nie je povinný preukázať splnenie požiadaviek na kľúčových odborníkov rôznymi osobami. Zároveň jednou osobou môže záujemca preukázať splnenie minimálnych požiadaviek viacerých kľúčových odborníkov.***

*(upozornenie: V prípade, ak je odborne spôsobilá osoba na výkon činnosti kľúčového experta č. 1, č. 2 a/alebo 3 v zamestnaneckom pomere záujemcu, predloží záujemca k splneniu podmienky účasti napr. pracovnú zmluvu alebo dohodu o vykonaní práce a pod. uzatvorenú s touto odborne spôsobilou osobou na výkon činnosti daného kľúčového experta. V prípade, ak ktorýkoľvek požadovaný kľúčový expertnie je zamestnancom uchádzača, vzťahuje sa na ňu § 34 ods. 3 zákona o verejnom obstarávaní)*

**3.3. Podľa § 131 ods. 1 písm. k) zákona v spojení s § 129 ods. 1 zákona**

– oprávnenie zabezpečiť požadovanú bezpečnosť a ochranu utajovaných skutočností, ak ide o zákazku, ktorá je spojená s utajovanou skutočnosťou, vyžaduje si utajovanú skutočnosť alebo obsahuje utajovanú skutočnosť

**Minimálna požadovaná úroveň**

**3.3.1 Záujemca predloží****potvrdenie o priemyselnej bezpečnosti podnikateľa** *podľa zákona č. 215/2004 Z.z. o ochrane utajovaných skutočností a o zmene a doplnení niektorých zákonov v znení neskorších predpisov, a to pre:*

* 1. *stupeň utajenia na postúpenie v materiálnej podobe: Vyhradené*
	2. *stupeň utajenia na oboznamovanie: Vyhradené*
	3. *stupeň utajenia na vytváranie na technickom prostriedku: Vyhradené*

***Predmetným potvrdením musí disponovať sám záujemca, ktorý predkladá žiadosť o účasť. Pokiaľ záujemca využije pri plnení utajovanej časti diela subdodávateľa, je povinný disponovať potvrdením o priemyselnej bezpečnosti aj subdodávateľ.***

*Verejný obstarávateľ v súlade s § 129 ods. 4 zákona o verejnom obstarávaní uzná predmetné potvrdenie o priemyselnej bezpečnosti u zahraničného záujemcu, vydané príslušným orgánom členského štátu EÚ, len po predchádzajúcom overení platnosti tohto oprávnenia NBÚ v zmysle zákona č. 215/2004 Z. z. o ochrane utajovaných skutočností a o zmene a doplnení niektorých zákonov, ak existujúca medzinárodná zmluva neustanovuje inak.* ***Za týmto účelom verejný obstarávateľ požaduje od zahraničných záujemcov preukázať, že je držiteľom platného oprávnenia vydaného príslušným orgánom v krajine sídla záujemcu spolu s dôkazom o predložení žiadosti za účelom overenia platnosti oprávnenia (kópiu originálu potvrdenej žiadosti) na NBÚ.***

*V súlade s § 129 ods. 4 zákona o verejnom obstarávaní oprávnenie vydané príslušným orgánom členského štátu EÚ verejný obstarávateľ uzná po predchádzajúcom overení platnosti oprávnenia podľa zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov, ak medzinárodná zmluva neustanovuje inak. Za účelom skrátenia lehoty overenia platnosti oprávnenia podľa predchádzajúcej vety verejný obstarávateľ odporúča, aby záujemca sám čo najskôr požiadal Národný bezpečnostný úrad SR o overenie platnosti svojho oprávnenia a aby v tejto skutočnosti informoval verejného obstarávateľa vo svojej žiadosti o účasť.*

***V prípade, že sa verejného obstarávania zúčastní skupina dodávateľov, osobitnú požiadavku musí spĺňať ten člen/členoviaskupiny dodávateľov, ktorý sa bude oboznamovať s US, a to v každej etape procesu verejného obstarávania. Osobitná požiadavka sa v zmysle zákona č. 343/2015 Z. z. vzťahuje buď na záujemcu, uchádzača alebo na subdodávateľa (u subdodávateľa len v prípade, ak ten sa bude oboznamovať s US), a teda v prípade skupiny dodávateľov za člena, ktorý sa bude oboznamovať a manipulovať s utajovanými skutočnosťami. Vybraní záujemci (t. j. v prípade záujemcu ako skupiny dodávateľov všetci členovia skupiny dodávateľov) budú v ďalšej časti verejného obstarávania zodpovední za dodržanie Osobitnej požiadavky vo vzťahu k všetkým iným osobám, a to podľa pravidiel stanovených najmä v súťažných podkladoch, v zákone č. 215/2004 Z. z. a v súvisiacich všeobecne záväzných právnych predpisoch.***

***V prípade podmienky účasti v rozsahu tohto podbodu (3.3.1) u hospodárskych subjektov nie je možné aplikovať ustanovenie § 34 ods. 3 zákona o verejnom obstarávaní. Predmetnú požiadavku (podľa § 131 ods. 1 písm. k) zákona) – v rozsahu tohto podbodu 3.3.1 verejný obstarávateľ určil v zmysle § 129 zákona o verejnom obstarávaní.***

***Vo vzťahu k zákonu č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „zákon č. 343/2015 Z. z.“), požaduje verejný obstarávateľ uvedené najmä za účelom zachovania účelu zadávania zákazky v oblasti obrany a bezpečnosti, zachovania princípov verejného obstarávania, zachovania pravidiel uvedených v § 129 zákona č. 343/2015 Z. z., zabezpečenia osobitného režimu komunikácie v ďalšej časti procesu verejného obstarávania, splnenia Osobitnej požiadavky, predchádzania vylúčenia uchádzačov z procesu verejného obstarávania, a taktiež zrušenia verejného obstarávania.***

***Vo vzťahu k zákonu č. 215/2004 Z. z. požaduje verejný obstarávateľ uvedené najmä z dôvodu zachovania a dodržania pravidiel ochrany utajovaných skutočností určených zákonom č. 215/2004 Z.z. a súvisiacimi všeobecne záväznými právnymi predpismi, vylúčenia akýchkoľvek rizík spojených s možnosťou oboznámenia sa nepovolaných osôb s utajovanými skutočnosťami alebo neoprávnenej manipulácie s utajovanými skutočnosťami, a taktiež ochrany bezpečnostných záujmov Slovenskej republiky.***

***Záujemca nie je v tejto časti verejného obstarávania povinný zabezpečiť ochranu utajovaných skutočností zo strany subdodávateľa prostredníctvom Osobitnej požiadavky. Vybraní záujemci budú v súlade s § 129 zákona č. 343/2015 Z. z. v spojení s pravidlami určenými v zákone č. 215/2004 Z.z. a súvisiacich všeobecne záväzných právnych predpisoch v ďalšej časti verejného obstarávania upovedomení aj o požiadavkách a opatreniach potrebných na zabezpečenie bezpečnosti a ochrany utajovaných skutočností vo vzťahu k subdodávateľom, a to prostredníctvom súťažných podkladov.***

**3.3.2 Záujemca predloží Licenciu na prevádzkovanie technickej služby - *podľa § 7 zákona č. 473/2005 o poskytovaní služieb v oblasti súkromnej bezpečnosti a o zmene niektorých zákonov (realizácia bezpečnostných technológií); (daná doklad predloží záujemca buď vo svojom mene, alebo za ten hospodársky subjekt, ktorý môže v mene záujemcu zabezpečovať danú technickú službu***

**3.4. Podľa § 131 ods. 1 písm. g) zákona – opatrenia environmentálneho manažérstva, ktoré záujemca použije pri plnení zmluvy, ktorej predmetom je uskutočnenie stavebných prác, v spojení s § 36 zákona – Systém environmentálneho manažérstva**

*.*

**Minimálna požadovaná úroveň**

*Podľa § 36 ZVO a v nadväznosti na ustanovenie podľa § 131 ods. 1 písm. g) zákona uvedením opatrení environmentálneho manažérstva, ktoré záujemca použije pri plnení zmluvy, ktorej predmetom je* ***uskutočnenie stavebných prác****.*

*Záujemca predloží certifikát o zavedení a používaní systému environmentálneho manažérstva podľa normy ISO 14001, príp. uvedením rovnocenných opatrení prijatých záujemcom na zabezpečenie environmentálneho manažérstva vydaný nezávislou inštitúciou.. Záujemca musí uviesť opatrenia environmentálneho manažérstva, ktoré použije pri plnení zmluvy, ktorá bude výsledkom verejného obstarávania, pričom tieto opatrenia musia zabezpečovať úroveň ochrany životného prostredia zodpovedajúcu norme ISO 14001. Splnenie tejto podmienky účasti možno preukázať scanom alebo úradne osvedčenou kópiou platného certifikátu o zavedení a používaní* ***systému environmentálneho manažérstva*** *podľa normy STN EN ISO 14001, prípadne validovaným environmentálnym vyhlásením alebo inými rovnocennými dôkazmi, dôkazmi preukazujúcimi rovnocennosť opatrení navrhovaných záujemcom opatreniam požadovaným verejným obstarávateľom s tým, že pokiaľ ide o preukázanie rovnocennosti opatrení navrhovaných záujemcom opatreniam požadovaným Obstarávateľom, dôkazné bremeno je na záujemcovi. Záujemca preukazuje systematický prístup k ochrane životného prostredia vo všetkých aspektoch podnikania, prostredníctvom ktorého organizácie začleňujú starostlivosť o životné prostredie do svojej bežnej prevádzky. Záujemca potvrdzuje, že má vytvorený, zavedený a udržiavaný štruktúrovaný systém environmentálneho manažérstva, ktorý je súčasťou celkového systému riadenia a súvisí so všetkými prvkami environmentálneho správania organizácie záujemcu.*

**3.5. Podľa § 131 ods. 1 písm. d) zákona – opis technického vybavenia a opatrení použitých záujemcom na zabezpečenie kvality a jeho študijných a výskumných zariadení, ako aj vnútornými pravidlami, ktoré sa týkajú práv duševného vlastníctva; a tiež v nadväznosti na § 35 zákona – Systém manažérstva kvality**

**Minimálna požadovaná úroveň**

Na splnenie podmienky účasti technickej alebo odbornej spôsobilosti podľa § 131 ods. 1 písm. d) zákona verejný obstarávateľ požaduje od záujemcov predložiť nasledovné doklady:

1. *Záujemca predloží certifikát na systém manažérstva* ***kvality podľa normy ISO 9001 s rozsahom platnosti min. pre projekciu a dodávku bezpečnostných technológií,*** *vydaný nezávislou inštitúciou, ktorým sa potvrdzuje splnenie požiadaviek noriem na systém manažérstva kvality záujemcom*

*Verejný obstarávateľ uzná ako rovnocenný certifikát systému manažérstva kvality vydaný príslušná orgánom členského štátu. Ak záujemca objektívne nemal možnosť získať príslušný certifikát v určených lehotách , verejný obstarávateľ prijme aj iné dôkazy o rovnocenných opatreniach na zabezpečenie kvality predložené záujemcom, ktorými preukáže, že ním navrhované opatrenia na zabezpečenie kvality sú v súlade s požadovanými normami zabezpečenia kvality.*

**Doplňujúce informácie k stanoveným podmienkam účasti technickej spôsobilosti alebo odbornej spôsobilosti podľa § 131 zákona:**

*V prípade, že uchádzač využije podľa § 34 ods. 3 zákona na preukázanie technickej spôsobilosti alebo odbornej spôsobilosti podľa § 131 ods. 1 písm. b) d) f) g) a f)(pri podmienke účasti podľa písm. f) len v rozsahu podbodu 3.3.2 tejto prílohy č. 2 súťažných podkladov) zákona technické a odborné kapacity inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení zmluvy bude môcť reálne disponovať s kapacitami osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti musí spĺňať podmienky účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona, oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa*[*§ 131 ods. 1 písm. f)*](https://www.slov-lex.sk/pravne-predpisy/SK/ZZ/2015/343/20210802?ucinnost=31.03.2022#paragraf-34.odsek-1.pismeno-g) *zákona, uchádzač môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona.*

***V takomto prípade záujemca predloží:***

* ***písomnú zmluvu s inou osobou,***
* ***doklady inej osoby preukazujúce, že spĺňa podmienky účasti podľa § 32 ods. 1 zákona o verejnom obstarávaní a že u nej neexistujú dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní.***

*V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti ohľadne technickej spôsobilosti alebo odbornej spôsobilosti za všetkých členov skupiny spoločne.*